kardosdrur/scandi-wiki huggingface dataset:
Barbossa

Hector Barbossa er en fiktiv person i filmserien Pirates of the Caribbean. Barbossa blev først  introduceret som hovedmodstander i den første Pirates of the Caribbean: Den Sorte Forbandelse. Efter at han mødte sin overmand, blev han genoplivet i slutningen af 2'eren og endte som en af heltene i 3'eren. I den tredje film blev det afsløret, at Barbossa er en af de ni sørøverherrer over Det Caribiske Hav. I 5'eren blev det afsløret, at han også er far til en af de nye hovedpersoner Cyriena, der er opkaldt efter en stjerne. Barbossa bliver spillet af den australske skuespiller Geoffrey Rush.

Skabelse af figuren 

Barbossas fornavn "Hector" bliver først afsløret i kommentarsporet på Den Sorte Forbandelse DVD'en, og blev ikke sagt af nogen anden figur i filmene, før i den sidste film, hvor det er Jack Sparrow, som siger hans fornavn. Johnny Depp har sammen med internettet været med til at navngive ham. Hans efternavn er både et ordspil og det italienske/portugisiske øgenavn for Barbarossa, den skrækkelige pirat også kendt som Aruj, Oruç Reis og Redbeard (Rødskæg); var et besætningsmedlem på Den Sorte Perle, og ti år før Pirates of the Caribbean: Den Sorte Forbandelse foregår, anførte han et mytteri mod Jack Sparrow, som var kaptajn på skibet. Besætningen efterlod Jack på en øde ø, og Barbossa gav ham en pistol, for at han kunne begå selvmord i stedet for at sulte ihjel.
Kort efter kom han og resten af besætningen på Isla de Muerta, hvor de stjal Cortez' skat. Den resulterede i, at de alle blev forbandet. De næste ti år brugte de på at lede efter alle de guldstykker, de havde stjålet - og ophæve forbandelsen: de er hverken levende eller døde, og kun ved måneskin ses det, at de er halvrådne skeletter.

I Pirates of the Caribbean: Den Sorte Forbandelse er Barbossa kaptajn på Den Sorte Perle. Han og besætningen er på jagt efter det sidste guldstykke og dukker op i Port Royal, hvor Barbossa kidnapper Elizabeth Swann, fordi han tror, hun er datter af Bootstrap Bill Turner. Efter flere kampe bliver Barbossa skudt og dræbt af Jack, som i ti år har svoret hævn over ham.

I slutningen af Pirates of the Caribbean: Død Mands Kiste kommer Barbossa ned ad trapperne i Tia Dalmas hytte. Det viser sig, at Tia Dalma har hentet ham tilbage fra de dødes rige. Barbossa slutter sig sammen med Will og de andre for at befri Jack fra Davy Jones' jerngreb i Pirates of the Caribbean: Ved Verdens Ende. Han er også med til at kæmpe imod Beckett og Det Ostindiske Handelskompagni.

Noter

Eksterne henvisninger 
 

Figurer fra Pirates of the Caribbean
Kaddish

Kaddish, der kommer af det hebraiske "kaddosh" som betyder "hellig", en meget anvendt bøn på aramæisk, der anvendes i den jødiske gudstjeneste. Egentlig er kaddish-bønnen en mindebøn for afdøde, og den læses da også flere steder i gudstjenesten af personer, der i den forløbne tid inden har mistet en slægtning.

Kaddishbønnen bruges imidlertid også til at opdele den jødiske gudstjeneste. Eksempelvis kan gudstjenesten lørdag formiddag beskrives. Her startes med nogle små-indledende bønner, hvorpå der siges kaddish. Derefter læses en række salmer, og der læses kaddish, inden den egentlig morgengudstjeneste går i gang. Denne afsluttes med kaddish, og derpå foretages Tora-læsningen. Efter denne er der kaddish, og så læses der den særlige tillægsbøn (fordi det er shabbat om lørdagen), "mussaf", som afsluttes med... kaddish.

Kaddish-bønnen handler først og fremmest om at hellige Guds navn, frem for at beklage tabet af de afdøde. Det er et spørgsmål om, at man viser sin tro og loyalitet over for Gud, selv i svære tider.

Jødedom
Toralæsning

Toralæsning er oplæsning af De Fem Mosebøger, eller Torah, og er en integreret og vigtig del af den jødiske gudstjeneste. Det er den eneste del af gudstjenesten, som er bevaret til den dag i dag fra Templet i Jerusalem, hvor man også læste op fra Torah).

Den ugentlige læsning 
Torahen kan opdeles i kapitler. Men man har også inddelt den i 54 ugeafsnit, eller parashiot, som hver er opdelt i 7 underafsnit (disse opdelinger kan godt gå på tværs af kapitlerne). Hver lørdag formiddag læses ét ugeafsnit (enkelte gange to). På denne måde får man læst hele Torah på ét år – og så begynder man forfra. Desuden læses den første 7.del af den kommende uges afsnit lørdag eftermiddag (altså nogle timer efter hele den forrige uges afsnit), mandag morgen og torsdag morgen.

Oplæsningens form 
Torah-ruller er skrevet i hånden uden vokaler, kommaer eller punktummer. Det kan derfor kræver forberedelse og/eller visse kundskaber at foretage oplæsningen af Torah – og der er en særlig melodi til oplæsningen, der dog varierer ganske meget mellem forskellige jøder (afhængigt af traditionen). Der er derfor én person, der foretager oplæsningen, mens resten af de tilstedeværende kan følge med i en trykt bog med vokaler og noder. Da det er af yderste vigtighed, at teksten – som jo er hellig – læses korrekt op, vil den oplæsende blive rettet, hvis han udtaler ord forkert.

Hvornår læses der? 
Udover de angivne tidspunkter, er der særlige tekststykker, der læses op på de jødiske fest- og helligdage, fastedage samt nymånedsdage. Oplæsningen må dog kun ske, når der er 10 mand til stede (en minjan), dvs. når en egentlig gudstjeneste afholdes.

Jødedom
Aristokrati

Et aristokrati er en styreform, hvor det er overklassen, der har magten. Et eksempel er det gamle Grækenlands bystat Sparta, hvor jordejerne bestemte. Sparta var ofte i strid med Athen, der som bekendt var et demokrati, et "folkestyre".
Spartas Aristokrati var baseret på archontkollegiet.
Ordet kommer fra græsk ἀριστοκρατία (aristokratia), ἄριστος (aristos) "udsøgt," og κράτος (kratos) "magt". Oftest var titlen arvelig.

Noter

Eksterne henvisninger 

 Salmonsens Konversationsleksikon, 2 udgave, Bind 2, s. 84f; opslag: aristokrati

Styreformer
Shemá Jisrael

Shema Jisrael er de første to ord i en af de mest centrale tekststykker/sætninger fra Torah og regnes derfor af nogen som den jødiske trosbekendelse. Sætningen, der er nævnt i 5. Mosebog lyder i sin fulde længde:
"Hør, Israel! Herren er vor Gud, Herren er én." (שְׁמַע יִשְׂרָאֵל, Shema Yisrael YHWH Eloheinu YHWH Echad)
Derved fastslås den strenge monoteisme, der er karakteristisk for jødedommen.

Sætningen ovenfor ledsages i gudstjenesten af tre andre fragmenter fra Torah. I det første befales den enkelte jøde at elske Gud af hele sit hjerte, hele sit sind og med hele sin evne. Dernæst påbydes den enkelte jøde at lade "disse ord hvile" i sit hjerte, at indprente sine børn dem, at skrive dem på sine dørstolper (deraf reglen om mezuzot) og at "binde dem som et tegn på sin arm" og "som ornamenter mellem øjnene" – deraf reglen om tefillin.

Det andet tekstfragment handler om Guds belønning og straf, hvis man overholder/bryder hans lov. Det tredje fragment drejer sig om buddet om tzitzit.

Referencer 

Jødedom
Tastaturgenvej

På Wikipedia kan du også anvende tastaturgenveje. Dem kan du læse mere om på Hjælp:Tastaturgenveje.

En tastaturgenvej (også kaldet en genvejstast eller blot en genvej) er en tast eller en kombination af flere taster, der udfører en prædefineret funktion på et tastatur. Disse funktioner kan ofte udføres vha. en anden, mere indirekte mekanisme, såsom at benytte en menu, skrive en længere kommando eller benytte en mus. Ved at lade nogle få tastetryk udføre disse handlinger kan brugeren ofte spare tid, heraf navnet "genvej".

Nogle gange er den eneste måde at udføre en handling vha. en tastekombination. I disse tilfælde er der teknisk set ikke tale om en genvej, men terminologien og notationerne er de samme. Mange bærbare computere har f.eks. en særlig tastekombination til at justere ting som skærmens lysstyrke.

For genveje der består af flere tastetryk "samtidig", udføres disse sædvanligvis ved først at holde en eller flere modifikatortaster nede og derefter trykke på den almindelige tast, for til sidst at slippe modifikatortasten. Denne skelnen er vigtig, eftersom et forsøg på at trykke på alle taster på samme tid ofte vil resultere i at en eller flere modifikatortaster ikke bliver trykket ned i tide, eller forårsage uønsket auto-gentagelse.

Notation 
De simpleste tastaturgenveje består af en enkelt tast. I disse tilfælde skrives som regel blot tastens navn, som i beskeden "Tryk på F1 for at få hjælp". Navnet på tasten skrives undertiden i klammer eller lignende tegn, f.eks. [F1] eller <F1>. Tastens navn kan også skrives med særlig formatering (fed eller kursiv skrift, majuskler osv.)

Mange genveje kræver at to eller flere taster trykkes ned sammen. Disse genveje skrives som regel ved at skrive tastenavnene adskilt af plusser eller bindestreger, f.eks. Ctrl+c, Ctrl-c eller [Ctrl]+[c].

Nogle tastaturgenveje kræver at flere taster trykkes ned individuelt efter hinanden. Her er notationen som regel at tastetrykkene skrives op adskilt af kommaer eller semikoloner. F.eks. ville "Alt+f, s" eller "Alt+f; s" betyde "Tryk først på Alt og f sammen og derefter på s". Sådanne genveje er ofte en sammenkædning af flere, små genveje, der tilsammen udfører en længere handling. Eksemplet "Alt+f, s" vil i mange programmer åbne menuen "filer" og derefter kalde "gem"-funktionen (save).

Se også 
 AutoHotkey, et Programmeringssprog til Microsoft Windows, som bl.a. har til formål at skabe tastaturgenveje.

Computertaster
Ifigenia

Ifigenia er datter af kong Agamemnon af Mykene og Klytaimnestra. Hun er søster til Orestes og Elektra.

Ifigenia i Tauris (eller Ifigenia i Aulis) er et stykke af Euripides, der handler om, hvordan Ifigenia næsten blev ofret, blev "offerkvinde" for barbarene og blev reddet af sin bror, som hun drømmer, at hun har dræbt.

Eksterne links 

Personer i græsk mytologi
Slipknots diskografi

Det amerikanske Heavy Metal band Slipknots diskografi omfatter fem studiealbum, atten singler, et live-album, en opsamling, fire-og-tyve musikvideoer, fire videoalbum og ni maxisingler. I maj 2016 havde Slipknot solgt over tredive millioner plader verden over.

Studiealbum

Singler

Soundtracks 
 "I Am Hated" – brugt i Rollerball
 "My Plague (New Abuse Mix)" – brugt i Resident Evil
 "Snap" – brugt i Freddy vs. Jason
 "Vermilion" – brugt i Resident Evil: Apocalypse
 "Vermilion Pt. 2 (Bloodstone Mix)" – brugt i Underworld: Evolution
 "Wait and Bleed (Terry Date Mix)" – brugt i Scream 3

Musikvideoer 
 "Surfacing" (live) (1999)
 "Wait and Bleed" (live) (1999)
 "Spit It Out" (1999)
 "Wait and Bleed" (2000)
 "Left Behind" (2001)
 "My Plague" (2002)
 "People Equal Shit" (live) (2002)
 "The Heretic Anthem" (live) (2002)
 "Duality" (2004)
 "Vermilion" (2004)
 "Vermilion Pt. 2" (2004)
 "Before I Forget" (2005)
 "The Nameless" (2005)
 "The Blister Exists" (2007)
 "Psychosocial" (2008)
 "Dead Memories" (2008)
 "Sulphur" (2009)
 "Snuff" (2009)
 "The Negative One" (2014)
 "The Devil in I" (2014)
 "Killpop" (2015)
 "XIX" (2015)
 "The Shape" (live) (2017)
 "All Out Life" (2018)
 "Unsainted" (2019)
 "Solway Firth" (2019)
 "Nero Forte" (2019)

Videografi 
 Welcome To Our Neighborhood – (1999) (Platinum)
 Disasterpieces – (2002) (3x Platinum)
 Voliminal: Inside The Nine – (5. december, 2006) (Platinum)

Uudgivede albums og demoer 
 Mate. Feed. Kill. Repeat. - (1996)
 Crowz – (1997)
 Roadrunner Records Demo – (1997)

Diskografi
Diskografier
Unge Polens Bevægelse

Det Unge Polens Bevægelse (pl. Ruch Młodej Polski, forkortet RMP) var en polsk ungdomsorganisation, der virkede 1979–1989 i opposition til det kommunistiske styre.

RMP's formål var beskyttelse af menneske- og borgerrettigheder og den polske nations rettigheder og kultur.

Historie 
Organisationen opstod i juli 1979 i Gdańsk ud fra Borgerinitiativsgruppen (ZINO) og blev stiftet af bl.a. Aleksander Hall, Marek Jurek og Jacek Bartyzel. Hall var også RMP's leder.

Hovedcentrene for RMP's virke befandt sig i Gdańsk, Poznań, Łódź, Warszawa, Lublin, Szczecin og Kraków. Organisationen var forbundet med bladene Bratniak (1977–1981) og Polityka Polska (1982–1991).

Efter de demokratiske reformer i 1989 besluttede RMP at opløse sig selv. Nogle af organisationens aktivister meldte sig senere ind i den Demokratiske Højrefløjs Forum (FPD).

Polen
Ungdomsorganisationer
Etableret i 1979
Ophørt i 1989
Idrætskanon

Kulturministeriet nedsatte et udvalg i december 2006 som skulle sammensætte et kanon for idrætsbegivenheder og -personligheder. Den består af følgende:

 Anja Andersen
 Paul Elvstrøm
 Fodboldeuropamestrene fra 1992
 Lis Hartel
 Ragnhild Hveger
 Wilson Kipketer
 Det kvindelige håndboldlandshold
 Michael Laudrup
 Knud Lundberg
 Ole Olsen
 Ivan Osiier 

Bjarne Riis blev d. 31 maj 2007 fjernet fra listen, da han indrømmede at have været dopet, bl.a. da han vandt Tour de France i 1996.
Christian Lemvigh Poulsen

Christian Lemvigh Poulsen (født i Frederikshavn, 1973) er reporter og vært på TV 2 NEWS.

Han blev ansat på TV 2 NEWS i oktober 2006, og har tidligere arbejdet i Arbejdsministeriet, Beskæftigelsesministeriet og Indenrigs- og Sundhedsministeriet.

Christian Lemvigh Poulsen er uddannet cand.scient.pol. fra Institut for Statskundskab på Aarhus Universitet, og har desuden læst på Washington State University, USA.

Tv-værter fra Danmark
Personer fra Frederikshavn
Politologer fra Danmark
Ansatte ved TV 2
Medal of Honor (flertydig)

Medal of Honor kan hentyde til flere artikler:

 Medal of Honor – amerikansk æresmedalje.

Spil 
 Medal of Honor (PlayStation)
 Medal of Honor: Underground (PlayStation)
 Medal of Honor: Infiltrator (Game Boy Advance)
 Medal of Honor: Frontline (PlayStation/PlayStation 2)
 Medal of Honor: Rising Sun (PlayStation 2)
 Medal of Honor: European Assault (PlayStation2/Xbox)
 Medal of Honor: Allied Assault – er det første pc-spil i spilserien Medal of Honor, (pc)
 Medal of Honor: Allied Assault Spearhead (pc)
 Medal of Honor: Allied Assault Breakthrough (pc)
 Medal of Honor: Pacific Assault (pc)
 Medal of Honor: Airborne (pc/Xbox, Xbox 360, PlayStation2, PlayStation 3)
 Medal of Honor: Heroes (PSP)
 Medal of Honor: Warfighter (pc, Xbox 360, PlayStation 3)
Polens præsidentvalg 1990

Polens præsidentvalg i 1990 fandt sted den 25. november (første runde) og den 9. december (anden runde). 6 kandidater stillede op, nogle andre (heriblandt Janusz Korwin-Mikke og Kornel Morawiecki) havde ikke opnået at indsamle de 100.000 krævede underskrifter. Valgfrekvensen var i første runde 60,6% (heraf 98.5% gyldige), i anden runde 53,4% (heraf 97.7% gyldige).

Det var det første direkte valg i Polens historie – før 2. verdenskrig blev præsidenten valgt af Sejmen, og i 1952 efter krigen blev præsidentembedet nedlagt.
De to, der blev spået størst chancer ved valget, var Solidarność-lederen Lech Wałęsa og den første ikke-kommunistiske premierminister Tadeusz Mazowiecki. Uventet lykkedes det dog for polsk-canadieren og forretningsmanden Stanisław Tymiński at gå videre til anden runde. Da han tabte denne, forsøgte han at etablere et nyt politisk parti, men forsvandt hurtigt fra den politiske scene i Polen.

Resultat

Præsidentvalg 1990, Polens
Politiske valg i 1990
Frivilligorganisation

Frivilligorganisation bruges som betegnelse for de organisationer og foreninger, der organiserer frivilligt arbejde. Hermed understreges, at der er tale om organisationer, der adskiller sig fra offentlige organisationer og private virksomheder. Frivilligorganisationerne er en del af civilsamfundet.

En frivilligorganisation er frivilligt grundlagt, dvs. at den er fri til at oprette og nedlægge sig selv. Derved adskiller frivilligorganisationen sig eksempelvis fra offentlige organisationer, hvis opgaver og formål oftest er fastsat ved lov. Organisationerne er ikke profitorienteret. Det betyder i denne sammenhæng, at organisationen ikke drives med henblik på at give et økonomisk overskud, der tilfalder investorer eller enkeltpersoner. Et eventuelt overskud investeres i organisationen, og anvendes således i overensstemmelse med organisationens formål. De er baserede på frivillig arbejdskraft – enten i bestyrelsen eller i organisationens daglige aktiviteter. Frivilligorganisationer har dog ofte ansatte, og i enkelte tilfælde udgøres arbejdskraften udelukkende af ansatte. Frivilligorganisationerne kendetegnet ved, at medlemskabet af eller tilknytningen til organisationen er frivillig og deltagelse i organisationens aktiviteter sker af egen fri vilje.

Litteratur og eksterne henvisninger 
 Bjarne Ibsen og Thomas P. Boje: Frivillighed og non-profit i Danmark – omfang, organisation, økonomi og beskæftigelse, Socialforskningsinstituttet, 2006. Se også hjemmeside om bogen 
 Center for frivilligt socialt arbejde 
 Frivillighedsundersøgelsen  Kortlægning af den frivillige sektor i Danmark

Organisationer
Civilsamfund
Frivillighed
Dean Acheson

Dean Gooderham Acheson (født 11. april 1893, død 12. oktober 1971) var en amerikansk advokat og politiker, der fra 1949 til 1953 var USA's udenrigsminister. Som udenrigsminister spillede han en central rolle i fastsættelsen af USA's udenrigspolitik under den kolde krig. Han var medvirkende til oprettelsen af Lend-Lease, Truman-doktrinen, Marshall planen, NATO, Den Internationale Valutafond og Verdensbanken samt de organisationer, der senere blev til EU og WTO. Han overbeviste USA om, at man burde gribe ind i Koreakrigen i juni 1950.

Acheson forsvarede de anklagede fra sit ministerium under senator Joseph McCarthys anti-kommunistiske undersøgelser og vakte McCarthys vrede. Acheson var indblandet i optakten til Vietnamkrigen og overtalte præsident Harry S. Truman til at sende rådgivere og anden støtte til de franske styrker i Indokina under den første indokinesiske krig, selvom han senere rådede præsident Lyndon B. Johnson til at forsøge at forhandle sig til en fredsaftale med Nordvietnam. Under Cubakrisen bad præsident John F. Kennedy Acheson om råd og placerede ham i den strategiske rådgivergruppe ExComm.

Eksterne henvisninger 

Udenrigsministre fra USA
Engelsk-amerikanere
Modtagere af Presidential Medal of Freedom
Frivillig sektor

Den frivillige sektor er et begreb som er udbredt i politisk sprogbrug, i den offentlige forvaltning og indenfor den samfundsvidenskabelige forskning. Begrebet betegner aktiviteter og organisationsformer, der hverken er offentlige eller kommercielle, og som heller ikke hører ind under familien.

Der eksisterer langt fra en entydig forståelse af, hvad den frivillige sektor består af, men begrebet fungerer som fællesnævner for en række organisationsformer, der længe har været udbredte og kendte i Danmark. Det gælder først og fremmest foreningerne, de selvejende institutioner og de almennyttige fonde.

Litteratur og eksterne henvisninger 
 Litteratur:
 Den frivillige sektor i Danmark, redigeret af Thomas P. Boje, Torben Fridberg & Bjarne IbsenSocialforskningsinstituttet, 2006. Se også hjemmeside om bogen 
 Definition af den frivillige sektor i Danmark, af Bjarne Ibsen og Ulla Habermann, Frivillighedsundersøgelsen , 2005. 

 Danske sider:
 Center for frivilligt socialt arbejde  
 Frivillighedsundersøgelsen  Kortlægning af den frivillige sektor i Danmark

Makroøkonomi
Imitatio dei

Imitatio dei (latin, imitere gud) er et religiøst koncept, hvor det er et udtryk for stærk tro hvis et menneskes gerninger eller levned minder om gudens. Dette fænomen findes hos flere religioner.

Imitatio dei i jødedommen
I jødedommen regnes imitatio dei normalt som et mitzvah (guddommeligt påbud) og er relateret til konceptet Imago Dei – at være skabt i Guds billede. Denne antropomorfisme tolkes ofte på denne måde: At Gud er som et menneske, betyder, at mennesker bør stræbe efter at ligne Gud. I 3. Mosebog beskrives idealet på følgende vis:

Senere udviklede påbuddet sig til at blive en basal del af den rabbinske jødedom, og det blev nu forventet, at jøder gjorde gode gerninger i lighed med dem, der blev tillagt Gud; det kunne fx dreje sig om at begrave de døde, som Gud begravede Moses, eller tage på sygebesøg, ligesom Gud besøgte Abraham.

Imitatio dei i kristendommen
Inden for de kristne traditioner kendes fænomenet som imitatio Christi. I evangelierne i Nye testamente opfordrer Jesus i flere tilfælde disciplene til at efterligne gud, fx i Mattæus 5,48: "Så vær da fuldkomne, som jeres himmelske fader er fuldkommen!" Og Lukas 6,36: "Vær barmhjertige, som jeres fader er barmhjertig". Denne opfordring bliver senere gentaget af Paulus, denne gang som en formaning til medlemmerne af en tidlig kristen menighed; Efeserbrevet 5,1: "I skal ligne Gud som hans kære børn." I et andet brev giver han også de kristne besked på at følge Jesu eksempel: 1. Korintherbrev 11,1: "Efterlign mig, ligesom jeg efterligner Kristus!" Denne tidlige kristne tradition afspejler med stor sandsynlighed den udvikling der fandt sted i den samtidige jødedom.

I moderne tid er imitatio dei/Christi et fuldt integreret element i gudsdyrkelsen inden for katolicismen, mens konceptet er langt mindre udbredt inden for de protestantiske kirker. Imitatio Christi er stadig udbredt i den anglikanske tradition, mens den ikke har høj status i den lutheranske, her er idealet åndelig conformitas (efterfølgelse) frem for ren imitation. Argumentet for dette standpunkt er at Jesus var enestående og derfor ikke kan efterlignes og heller ikke behøver at blive det.

Referencer 

Jødedom
Kristendom
Svend Hede Hansen

Svend Hede Hansen (24. september 1915 – 26. december 1986), var en dansk forfatter og anlægsgartner. Født i et lille fiskerhus på Skansehage Hede, lidt udenfor Rørvig Sogn. Han arbejdede i og skrev to bøger om området omkring Rørvig.

Både "En fiskerdreng fra Rørvig" (1980) og "En fiskerdreng fortæller – små fortællinger fra Rørvig og omegn i årene 1929-32" (1982, genudgivet i 2004 inklusiv forord om forfatteren) er hans fredelige og harmoniske erindringer om Rørvig i årene omkring 1930.

Svend Hede Hansen døde den 26. december 1986, 71 år gammel. Han blev begravet under en diskret sten ved Rørvig Kirke. Her ligger også hans forældre og fire andre af hans elleve søskende begravet.

Selvbiografer fra Danmark
Dansksprogede forfattere fra Danmark
Max Victor

Max Victor (20. december 1919 i Århus – 21. maj 1993) var en dansk autodidakt kunstmaler, grafiker og billedhugger. 

Var egentlig beskæftiget som kunstsælger, og hans speciale var kunstforfalskninger. Han restaurerede en række samlinger på danske slotte og herregårde, og i forbindelse med 2. verdenskrig var han taksator for den danske stat på krigsskadet kunst.

Bosat i "Skyttehuset" ved Dybesø i Rørvig Sogn fra 1958-1967 med sin kone, Else Victor. Fra 1967 rejste de i sydeuropa i en længere årrække, og vendte først tilbage til Danmark i 1975, hvor han og hans kone slog sig ned i Gundslev gamle skole på Falster.

Max Victor var ikke interesseret i at udstille eller sælge sine malerier, derfor har han ikke vakt megen opsigt i mange år, men i de senere år er hans talent blevet bemærket.

Kilde 
 Max Victor

Eksterne henvisninger 
 

Malere fra Danmark
Grafikere fra Danmark
Billedhuggere fra Danmark
Gladsaxe-Hero Boldklub

Gladsaxe-Hero Boldklub er en dansk fodboldklub fra Gladsaxe, der spiller i Sjællandsserien. Klubben opstod i 1979 som en fusion af Boldklubben Hero og Gladsaxe Boldklub og var på det tidspunkt Danmarks største klub på antal medlemmer.

Klubbens var i 3. division 1980-1981 og 1986-1988. Boldklubben Hero spillede samme sted 1968-1972 og 1974-1978 og Gladsaxe Boldklub i 1968.

Landsholdsspillerne Per Poulsen, Dennis Rommedahl og Peter Schmeichel har spillet for klubben, hvilket også Lars Schøne og Flemming Christensen har.

Eksterne henvisninger 
 

Fodboldklubber under DBU Sjælland
Hero Boldklub